ddrg/super_eurlex huggingface dataset:
SL Uradni list Evropske unije L 337/86

IZVEDBENI SKLEP KOMISIJE (EU) 2017/2379

z dne 18. decembra 2017

o potrditvi poročila Kanade, ki vsebuje podatke o tipičnih emisijah toplogrednih plinov iz pridelave kmetijskih surovin, v skladu z Direktivo 2009/28/ES Evropskega parlamenta in Sveta

(notificirano pod dokumentarno številko C(2017) 8801)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2009/28/ES Evropskega parlamenta in Sveta z dne 23. aprila 2009 o spodbujanju uporabe energije iz obnovljivih virov, spremembi in poznejši razveljavitvi direktiv 2001/77/ES in 2003/30/ES (1) ter zlasti člena 19(4) Direktive,

ob upoštevanju naslednjega:

(1) Kanada je 14. marca 2016 predložila poročilo o rezultatih izračunov emisij toplogrednih plinov iz pridelave oljne ogrščice za kanadske regije, podobne regijam NUTS2 v EU.

(2) Komisija po preučitvi poročila, ki ga je predložila Kanada, meni, da poročilo izpolnjuje pogoje iz Direktive 2009/28/ES, pod katerimi lahko tretje države za geografska območja (kanadske regije), ki so manjša od tistih, uporabljenih za izračun privzetih vrednosti, uporabijo tipične vrednosti: podatki iz tega poročila se nanašajo na emisije iz pridelave kmetijskih surovin (oljne ogrščice); mogoče je pričakovati, da so tipične emisije toplogrednih plinov iz pridelave oljne ogrščice nižje ali enake emisijam, uporabljenim v izračunu ustreznih privzetih vrednosti; te tipične emisije toplogrednih plinov so bile sporočene Komisiji.

(3) Ukrepi iz tega sklepa so v skladu z mnenjem Odbora za trajnost biogoriv in tekočih biogoriv –

SPREJELA NASLEDNJI SKLEP:

Člen 1

Komisija meni, da poročilo, ki ga je Kanada v potrditev predložila 14. marca 2016, vsebuje točne podatke za merjenje emisij toplogrednih plinov, povezanih s pridelavo oljne ogrščice v kanadskih regijah, primerljivih z regijami NUTS2, za namene člena 17(2) Direktive 2009/28/ES. Povzetek podatkov iz poročila je v Prilogi.

Člen 2

Ta sklep velja za obdobje petih let. Če se vsebina ali okoliščine iz poročila, kot je bilo Komisiji v potrditev predloženo 14. marca 2016, spremenijo tako, da bi lahko vplivale na pogoje za potrditev iz člena 1, se take spremembe nemudoma priglasijo Komisiji. Komisija oceni priglašene spremembe, da ugotovi, ali so podatki iz poročila še vedno točni.

Člen 3

Komisija lahko ta sklep razveljavi, če se jasno dokaže, da poročilo ne vsebuje več točnih podatkov za namene merjenja emisij toplogrednih plinov, povezanih s pridelavo oljne ogrščice v Kanadi.

Člen 4

Ta sklep začne veljati dvajseti dan po objavi v Uradnem listu Evropske unije.

V Bruslju, 18. decembra 2017 Za Komisijo Predsednik Jean-Claude JUNCKER

(1) UL L 140, 5.6.2009, str. 16.
(10)

Komisija ASIC je javni organ, ustanovljen v skladu z zakonom o avstralski agenciji za vrednostne papirje in naložbe iz leta 2001 (v nadaljnjem besedilu: zakon o ASIC), ter je pristojna za upravljanje in zagotavljanje spoštovanja zakonodaje v zvezi z avstralskimi finančnimi trgi. Med nadzorna in izvršilna pooblastila komisije ASIC spadajo preiskovanje domnevnih kršitev zakonodaje, izdajanje obvestil o kršitvah ter uveljavljanje civilnih kazni prek sodišč. Komisija ASIC lahko začne kazenski pregon zaradi obveznosti po zakonu o gospodarskih družbah, ki so izvršljive kot kaznive kršitve. Poleg tega lahko izvaja tudi inšpekcije na finančnih trgih brez predhodnega obvestila. To vključuje pristojnost za pregledovanje registrov, evidenc in dokumentov. Poleg tega lahko minister za finančne storitve upravljavcu finančnega trga izda pisna navodila, naj sprejme določene ukrepe za zagotovitev skladnosti z zahtevami, ki jih mora izpolnjevati kot imetnik dovoljenja za upravljanje finančnega trga, če meni, da se te zahteve ne izpolnjujejo (člen 794A zakona o gospodarskih družbah). Če finančni trg ne izpolni tega navodila, lahko komisija ASIC pri sodišču vloži predlog za izdajo odločbe, s katero zahteva izpolnitev navodila (člen 794A zakona o gospodarskih družbah). Komisija ASIC ima tudi pooblastilo, da subjektu izda navodilo (to vključuje upravljavce trga in udeležence na trgih z dovoljenjem), če meni, da je to potrebno ali v javnem interesu, da se zaščiti osebe, ki trgujejo s finančnim produktom ali razredi finančnih produktov (člen 798J zakona o gospodarskih družbah). Poleg tega lahko za potrebe izvrševanja svojih regulativnih in preiskovalnih ukrepov zahteva sodne odločbe in zadeve predloži sodišču za začetek sodnega postopka. Pri sodišču lahko vloži predlog za izdajo sodne odločbe, s katero zahteva skladnost z ukrepi, ki jih je sprejela na podlagi svojih regulativnih in preiskovalnih pristojnosti (člen 70 zakona o ASIC). Če subjekt ne izpolni navodila, izdanega v skladu z zakonom o gospodarskih družbah, lahko komisija ASIC pri sodišču vloži predlog za izdajo sodne odločbe, s katero se zahteva izpolnjevanje tega navodila. Z zakonom o gospodarskih družbah se od finančnih trgov tudi zahteva, da morajo biti zmožni zagotavljati skladnost svojih članov z določbami tega zakona, s pravili in predpisi po tem zakonu ter z lastnimi pravili o delovanju trga (člen 792A navedenega zakona). Borza z dovoljenjem mora prav tako obravnavati morebitne kršitve pravil o delovanju trga ali zakona o gospodarskih družbah, ki jih storijo njeni člani, in o njih poročati komisiji ASIC.
(11)

Zaveza portugalskih oblasti, da bodo v letu 2016 ustrezno zmanjšale čezmerni primanjkljaj in spoštovale priporočilo glede javnih financ za državo v letu 2017, je pomemben dokaz, da namerava portugalska vlada izpolnjevati določbe Pakta za stabilnost in rast. Vlada za leto 2016 ponovno potrjuje svojo zavezo, ki jo je dala v okviru Euroskupine 11. februarja 2016, da bo po potrebi izvedla fiskalne ukrepe za odpravo vseh morebitnih odklonov pri izvrševanju proračuna. Prav tako se vlada zavezuje, da bo še naprej ohranila zamrznitev nekaterih proračunskih sredstev v višini 0,2 % BDP, kot je poudarila v programu za stabilnost. Priloga k utemeljeni prošnji z dne 18. julija 2016 vsebuje dodatne informacije o tem, kako se lahko porabijo ta sredstva, s čimer se je povečala verodostojnost zaveze, da se ne bodo potrošila, dokler je potrebna zamrznitev. Prvič, v prilogi je navedeno, da so bila sredstva namenjena za javne institucije, ki že prejemajo več sredstev glede na leto 2015, zato morda na koncu ne bodo zahtevale dodatnih sredstev. Drugič, vsaka javna služba mora predložiti odobritve za porabo sredstev, ki zahtevajo izrecno potrditev s strani ministra za finance, če želi dobiti ta sredstva. In končno, ta sredstva so zagotovljena poleg že predvidenih proračunskih sredstev in rezerv, ki jih je prav tako treba potrditi.
(2)

Furanilfentanil je sintetični opioid, po strukturi podoben fentanilu, ki je nadzorovana snov in se na splošno uporablja v medicini pri splošni anesteziji med operacijami in za lajšanje bolečin. Furanilfentanil je po strukturi podoben tudi acetilfentanilu in akriloilfentanilu, ki sta bila decembra 2015 in novembra 2016 obravnavana v skupnem poročilu EMCDDA in Europola.
(6)

V zvezi z Malto je bila mejna vrednost opozarjanja, določena v načrtu izvedbe funkcionalnega bloka zračnega prostora BLUEMED za razlike med načrtovanim in dejanskim prometom, v letu 2015 dosežena in občutno presežena. V letu 2015 je bil dejanski promet za 35,2 % večji od načrtovanega. Zaradi zaprtja libijskega letalskega informativnega območja (FIR) je promet v smeri vzhod–zahod, ki je včasih prečkal Libijo, začel prečkati malteško letalsko informativno območje. Zaradi geopolitične situacije v Siriji in Iraku, varnostnih vprašanj na polotoku Sinaj in vprašanj glede zmogljivosti nikozijskega in atenskega letalskega informativnega območja se je prometni tok s Srednjega vzhoda in proti njemu preusmeril preko malteškega letalskega informativnega območja, kar je povzročilo povečanje prometa. Zato se šteje, da je bila zaradi okoliščin, ki jih ob sprejetju načrta izvedbe ni bilo mogoče predvideti in jih Malta ne more niti premostiti niti ne more nanje vplivati, dosežena mejna vrednost opozarjanja in so izpolnjeni pogoji iz člena 17(1)(b) in člena 19(2) Izvedbene uredbe (EU) št. 390/2013.
(12)

Glede na to, da je bil letni sprožitveni obseg presežen že avgusta, in čeprav je skupni uvoz iz Gvatemale na trg Unije majhen, bo Komisija še naprej spremljala to področje in bo pravočasno ponovno proučila razmere na trgu banan, kar lahko vodi do sprejetja ukrepov, če bo to potrebno –
(11)

Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba o začetku avtomatizirane izmenjave podatkov iz registrov vozil na Češkem sprejeti izvedbeni sklep, ki bo tej državi članici omogočil prejemanje in pošiljanje osebnih podatkov v skladu s členom 12 Sklepa 2008/615/PNZ.
(4)

Naloga dveh centrov za nadzor misij je stalno spremljati in nadzorovati stanje in delovanje sistema. Centra se nahajata v Ciampinu (Italija) in Torrejonu (Španija) od leta 2004 oz. 2003, tj. še preden je Unija pridobila sistem. O teh dveh lokacijah ni treba imeti pomislekov, saj ustrezata potrebam programa, izkoriščata javne naložbe, ki so jima že bile odobrene, in izpolnjujeta varnostne zahteve v koordinaciji z državama članicama, na ozemlju katerih se nahajata centra za nadzor misij. Poleg tega bi selitev na drugi lokaciji povzročila stroške in zmotila delovanje sistema.
(226)

Kar zadeva mehanizem regije, Komisija ugotavlja tako kot upravno sodišče v Parizu (31), da „podjetja, ki delujejo v sektorju rednega potniškega prevoza, delujejo tudi v sektorju občasnega potniškega prevoza […], zaradi česar se lahko podjetja za redni potniški prevoz, ki so prejela zgoraj navedene subvencije, znajdejo v konkurenci s podjetji za občasni potniški prevoz, ki niso mogla prejeti teh subvencij, ki so, kot je bilo navedeno, pridržane za podjetja, ki prevoze opravljajo na rednih linijah“. V prvih petih letih se je torej lahko ta oprema zunaj običajnih obdobij uporabljala za druge namene, tudi na trgu občasnega prevoza. Po petem letu regija ni več nalagala obveznosti glede uporabe subvencioniranih sredstev. Poleg tega ni bilo podjetjem, ki so prejela subvencijo in so upravljala linije rednega javnega prevoza v cestnem prometu v regiji Île-de-France, z nobeno določbo prepovedano, da se prijavijo na druge razpise za oddajo naročil za redni ali občasni potniški prevoz, ki so bili odprti za konkurenco v Franciji ali Evropi. Nacionalno sodišče, ki je odločalo v upravnem sporu, opisanem v uvodnih izjavah od 27 do 32, je ugotovilo enako, na podlagi česar je nato sklenilo, da so lahko subvencionirana podjetja „zaradi prihrankov pri nakupu subvencioniranih vozil in opreme izkoristila konkurenčno prednost v primerjavi s podjetji, ki niso prejela pomoči,“ in da je zato zadevni mehanizem „lahko vplival na trgovino med državami članicami in izkrivljal ali bi lahko izkrivljal konkurenco“ (32). Komisija se strinja s to ugotovitvijo in potrjuje, da so lahko subvencije za naložbe regije od vzpostavitve regionalnega mehanizma in a fortiori v celotnem obravnavanem obdobju izkrivljale konkurenco in vplivale na trgovino med državami članicami.
(3)

V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki zanjo ni zavezujoč in se v njej ne uporablja –
(12)

Republika Estonija odobri izjemo predvsem zaradi naslednjega razloga: zaradi obstoječih omejitev razpoložljivega prostora in zmogljivosti na letališču v Talinu ni mogoče vpeljati novega izvajalca storitev zemeljske oskrbe za zgoraj navedeni vrsti storitev (z izjemo prevoza, natovarjanja in raztovarjanja hrane in pijače na zrakoplov in z njega) med gradbenimi dejavnostmi, ki bodo v celoti omogočile odprtje trga storitev oskrbovanja na ploščadi ter sprejema in odpreme prtljage. Zlasti je treba upoštevati naslednje: — lokacija in velikost obstoječega prostora za razvrščanje prtljage ne omogočata zagotovitve prostora dodatnim izvajalcem storitve sprejema in odpreme prtljage. Zlasti je obratovalni prostor omejen in ozek, kar sedanjemu izvajalcu storitev zlasti v času največje obremenitve otežuje manevriranje s prtljažnimi vozički. Lokacije obstoječega objekta ni mogoče razširiti na druge prostore, zato so za odprtje trga za dodatnega izvajalca storitev sprejema in odpreme prtljage potrebna obsežna dela za izgradnjo novih prostorov na zunanjem območju, — v bližini parkirnih položajev za zrakoplove je na voljo malo prostora, zato ni mogoče zagotoviti parkirnih mest za dodatno opremo, ki bi jo uporabljal drugi izvajalec storitev oskrbovanja na ploščadi. Zmogljivosti obstoječih parkirnih mest za stroje za zemeljsko oskrbo in prtljažne vozičke na parkirnih mestih na letališki ploščadi in pod galerijo potniškega terminala so že popolnoma zasedene. Upravljanje trenutnih prostorskih omejitev obstoječemu izvajalcu storitev predstavlja velik izziv, zlasti v zimskem obdobju, ko so na že tako omejeni parkirni površini parkirana tudi vozila za odstranjevanje snega. Poleg tega ni posebnih hangarjev ali garaž, namenjenih parkiranju opreme. Ker ni fizičnega prostora za povečanje parkirnih zmogljivosti v bližini potniškega terminala, namestitev dodatnega izvajalca storitev zemeljske oskrbe trenutno ni mogoča in so za to potrebna obsežna dela za izgradnjo novih zmogljivosti.
(2)

Evropski svet je 29. aprila 2017 sprejel smernice, kot je določeno v členu 50(2) PEU. Potrdil je zlasti postopkovne ureditve iz Priloge k izjavi 27 voditeljev držav ali vlad ter predsednika Evropskega sveta in predsednika Evropske komisije z dne 15. decembra 2016. V skladu s točko 4 navedene priloge bosta Svet in Odbor stalnih predstavnikov vlad držav članic (Coreper), ki jima bo pomagala posebna delovna skupina s stalnim predsednikom, v obdobjih med zasedanji Evropskega sveta poskrbela, da pogajanja potekajo v skladu s smernicami Evropskega sveta in pogajalskimi smernicami Sveta, ter zagotavljala usmeritve pogajalcu Unije.
(5)

Komisija je 20. oktobra 2015 od Republike Hrvaške zahtevala dodatne podatke, da bi lahko ocenila zahtevo. Republika Hrvaška je 18. maja 2016 poslala svoj odgovor in spremenila zahteve za odstopanje, in sicer v zvezi z naslednjimi progami: Zadar–Ist in Zadar–Olib na trajektni liniji „Zadar–Premuda/Mali Lošinj“; Split–Hvar, Hvar–Prigradica in Hvar–Korčula na hitri trajektni liniji „Korčula–(Prigradica)–Hvar–Split“; Zadar–Ist in Zapuntel–Zadar na hitri trajektni liniji „Ist–Molat–Zadar“; Split–Bol na hitri trajektni liniji „Jelsa–Bol–Split“; Split–Hvar na hitri trajektni liniji „Split–(Milna)–Hvar“; Split–Hvar na hitri trajektni liniji „Lastovo–Vela Luka–Hvar–Split“; Reka–Rab na hitri trajektni liniji „Novalja–Rab–Rijeka“; Split–Vela Luka na trajektni liniji „Lastovo–Vela Luka–Split“; Split–Stari Grad na trajektni liniji „Split–Stari Grad“; Vis–Split na trajektni liniji „Vis–Split“; Mali Lošinj–Cres in Cres–Reka na hitri trajektni liniji „Mali Lošinj–Ilovik–Susak–Unije–Martinšćica–Cres–Rijeka“; Premuda–Zadar na hitri trajektni liniji „Olib–Silba–Premuda–Zadar“; Vis–Split in Hvar–Split na hitri trajektni liniji „Vis–Hvar–Split“; Dubrovnik–Sobra in Korčula–Lastovo na hitri trajektni liniji „Dubrovnik–Šipanska luka–Sobra–Polače–Korčula–Lastovo“.
(4)

Ob reševanju največjih izzivov Unija in Alžirija še naprej zasledujeta glavne cilje svojega dolgoročnega partnerstva in si prizadevata za stabilnost države in regije ter trajnostno gospodarsko rast prek močnih javnih institucij ter diverzifikacije in konkurenčnosti alžirskega gospodarstva
(19)

Medtem ko ostaja za te stranke izvzetje iz razširjene dajatve, odobreno v skladu s členom 7(1) uredbe o izvzetju, nespremenjeno, je treba sklice na te stranke posodobiti. Preglednica 2 Dodatna oznaka TARIC Prejšnji sklic Sprememba A662 Credat Industries a.s., V. Palkovicha 19 SK-946 03 Kolárovo, Slovakia Novi naslov podjetja je: „Priemyselný areál 3415 SK-946 03 Kolárovo, Slovakia“ A247 AT Zweirad GmbH, Boschstrasse 18, DE-48341 Altenberge, Germany Novi naslov podjetja je: „Zur Steinkuhle 2, DE-48341 Altenberge, Germany“ A995 Planet X Ltd, Unit 6, Ignite Business Park, Magna Way, Rotherham GB-S60 1FD, United Kingdom Novi naslov podjetja je: „Unit 38-41, Aldwarke Wharfe Business Park, Waddington Way, Rotherham, South Yorkshire GB-S65 3SH, United Kingdom“ A542 Biuro Ekonomiczno-Handlowe Jan Zasada, ul. Fabryczna 6, PL-98-300 Wieluń, Poland Nova ime in pravna oblika podjetja sta: „Biuro Ekonomiczno-Handlowe Jan Zasada Sp. z o.o.“ 8983 Mara Cicli SRL, Via della Pergola 5, IT-21052 Busto Arsizio (VA), Italy Novi ime, pravna oblika in naslov podjetja so: „Mandelli SPA Via Tommaso Grossi 5, IT-20841 Carate Brianza (MB), Italy“ A605 Bohemia Bike a.s., Okružní 697, CZ-370 01 České Budějovice, Czech Republic Novi naslov podjetja je: „Na Pankráci 1724/129 Nusle CZ-140 00 Praha 4, Czech Republic“
(3)

Direktiva 2007/46/ES Evropskega parlamenta in Sveta (3) je nadomestila sisteme homologacije držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, sprejeti na podlagi Revidiranega sporazuma iz leta 1958, kot zahteve za homologacijo ali kot alternativa zakonodaji Unije. Od sprejetja navedene direktive se taki pravilniki ZN vedno bolj vključujejo v zakonodajo Unije v okviru EU-homologacije.
(2)

Ta pogajanja so se zaključila in Celoviti gospodarski in trgovinski sporazum (CETA) med Kanado na eni strani ter Evropsko unijo in njenimi državami članicami na drugi strani (v nadaljnjem besedilu: Sporazum) bi bilo treba podpisati v imenu Unije, s pridržkom izpolnitve postopkov, potrebnih za njegovo poznejšo sklenitev.
(8)

Ocena je pokazala, da revidirani cilji Poljske temeljijo na načrtovanem zmanjšanju ugotovljenih stroškov na enoto na zračni poti v drugem referenčnem obdobju za povprečno 0,1 % letno. To je pod ciljnim zmanjšanjem povprečnih ugotovljenih stroškov na enoto na zračni poti na vseevropski ravni v navedenem obdobju. Načrtovani ugotovljeni stroški na enoto na zračni poti se v skupnem času prvega in drugega referenčnega obdobja povečujejo (za povprečno + 1,4 % letno). Vendar revidirani cilj Poljske za leto 2019 temelji na načrtovanih ugotovljenih stroških na enoto na zračni poti, ki so precej nižji (14,9 %) od povprečnih ugotovljenih stroškov na enoto na zračni poti v državah članicah s podobnim delovnim in gospodarskim okoljem, kot ga ima Poljska. Glede na zadovoljivo raven ugotovljenih stroškov na enoto na zračni poti in ob upoštevanju posebnih okoliščin, ki pojasnjujejo negativni trend ugotovljenih stroškov na enoto na zračni poti, zlasti ob upoštevanju, da so bili sprejeti potrebni ukrepi v zvezi z varnostjo, Komisija meni, da so revidirani cilji Poljske za leta 2017, 2018 in 2019 na splošno skladni z vseevropskimi cilji na ključnem področju uspešnosti glede stroškovne učinkovitosti za drugo referenčno obdobje.
(2)

Varnostni svet Združenih narodov je 14. novembra 2017 sprejel Resolucijo 2385 (2017). V navedeni resoluciji je določeno izvzetje iz zamrznitve sredstev in prepovedi dajanja sredstev, drugih finančnih sredstev ali gospodarskih virov na razpolago za nujno potrebno humanitarno pomoč v Somaliji, ki jo izvajajo Združeni narodi, specializirane agencije ali programi Združenih narodov ter humanitarne organizacije s statusom opazovalk pri Generalni skupščini Združenih narodov, ki zagotavljajo humanitarno pomoč, in njihovi izvajalski partnerji, vključno z dvostransko in večstransko financiranimi nevladnimi organizacijami, ki sodelujejo v načrtu Združenih narodov za humanitarni odziv v Somaliji.
(2)

Svet je 17. julija 2017 sprejel Sklep (SZVP) 2017/1342 (2), s katerim je bil mandat misije EUBAM Libya podaljšan do 31. decembra 2018 in referenčni finančni znesek zagotovljen do 30. novembra 2017.
„2.

Ime: LYNN S Tudi: N/A Prej znan kot: N/A Naslov: N/A Uvrstitev na seznam: 2. avgust 2017 Dodatne informacije: Številka IMO: 8706349. Na seznam uvrščeno v skladu z odstavkoma 10(a) in 10(b) Resolucije 2146 (2014), kakor je bila razširjena in spremenjena z odstavkom 2 Resolucije 2362 (2017) (prepoved natovarjanja, prevoza ali raztovarjanja; prepoved vstopa v pristanišča). V skladu z odstavkom 11 Resolucije 2146 je odbor 31. oktobra 2017 podaljšal to uvrstitev na seznam, ki velja do 29. januarja 2018, če je odbor prej ne razveljavi v skladu z odstavkom 12 Resolucije 2146. Država zastave: Sveti Vincenc in Grenadine. Na dan 6. oktobra 2017 je bilo plovilo v teritorialnih vodah Libanona, od koder se je napotilo proti zahodu.“.
(1)

Veljavnost sedanjih okoljskih meril za podeljevanje znaka EU za okolje trdim oblogam ter z njimi povezanih zahtev za ocenjevanje in preverjanje iz Odločbe Komisije 2009/607/ES (2) poteče 30. novembra 2017. Opravljena je bila ocena, ki je potrdila smiselnost in primernost obstoječih okoljskih meril ter z njimi povezanih zahtev za ocenjevanje in preverjanje iz Odločbe 2009/607/ES. Zato je ustrezno podaljšati obdobje veljavnosti navedenih meril ter zahtev za ocenjevanje in preverjanje.
(5)

Glede na to, da so se z določitvijo praga zmanjšale obveznosti v zvezi z DDV in s tem upravni stroški za mala podjetja, bi bilo treba Litvi dovoliti, da ukrep uporablja za nadaljnje omejeno obdobje, in sicer do 31. decembra 2020. Davčni zavezanci lahko še vedno izberejo splošno ureditev DDV.
(4)

člen 9 se nadomesti z naslednjim: „Člen 9 1. Prepovedan je uvoz, nabava ali prenos naftnih derivatov iz DLRK. 2. Neposredna ali posredna dobava, prodaja ali prenos vseh rafiniranih naftnih derivatov v DLRK, s strani državljanov držav članic ali prek ozemlja držav članic ali z njega ali z uporabo plovil ali zrakoplovov pod zastavo držav članic, je prepovedan ne glede na to, ali izvirajo z ozemlja držav članic ali ne. 3. Odstavek 2 se ne uporablja za neposredno ali posredno dobavo, prodajo ali prenos rafiniranih naftnih derivatov v obsegu do 500 000 sodčkov v začetnem obdobju treh mesecev med 1. oktobrom 2017 in 31. decembrom 2017 ter rafiniranih naftnih derivatov v obsegu do 2 000 000 sodčkov na leto v obdobju 12 mesecev, ki se začne 1. januarja 2018, in vsako leto po tem, v DLRK s strani državljanov držav članic ali prek ozemlja držav članic ali z njega ali z uporabo plovil ali zrakoplovov pod zastavo držav članic ne glede na to, ali izvirajo z ozemlja držav članic ali ne, pod pogojem da: (a) država članica Odbor za sankcije vsakih 30 dni uradno obvesti o obsegu takšne dobave, prodaje ali prenosa rafiniranih naftnih derivatov v DLRK, pri čemer priloži informacije o vseh udeleženih straneh v transakciji, in (b) dobava, prodaja ali prenos rafiniranih naftnih derivatov ne zadeva posameznikov ali subjektov, ki so povezani s programi DLRK v zvezi z jedrskim orožjem ali balističnimi izstrelki ali z drugimi dejavnostmi, prepovedanimi z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ali 2375 (2017), vključno s posamezniki ali subjekti z zadevnega seznama, posamezniki ali subjekti, ki delujejo v njihovem imenu ali po njihovih navodilih, ali subjekti, ki so neposredno ali posredno v njihovi lasti ali pod njihovim nadzorom, oziroma posamezniki ali subjekti, ki pomagajo pri izogibanju sankcijam, in (c) je dobava, prodaja ali prenos rafiniranih naftnih derivatov namenjen izključno preživljanju državljanov DLRK in ni povezan z ustvarjanjem prihodka za programe DLRK v zvezi z jedrskim orožjem ali balističnimi izstrelki ali druge dejavnosti, prepovedane z RVSZN 1718 (2006), 1874 (2009), 2087 (2013), 2094 (2013), 2270 (2016), 2321 (2016), 2356 (2017), 2371 (2017) ali 2375 (2017). 4. Unija sprejme potrebne ukrepe za določitev ustreznih predmetov, ki jih zajema ta člen.“;